20/11/2020 | Administración LocalMunicipal
As Pontes de García Rodríguez
Tesourería
Anuncio de cobranza do prezo público pola prestación do servizo de axuda a domicilio do mes de maio de 2020

EDICTO E ANUNCIO DE COBRANZA Con data 16 de novembro de 2020, a concelleira delegada, María Tania Pardo Cabarcos, ditou a seguinte resolución: “ANTECEDENTES DE FEITO: 1. Listado de obrigados ao pagamento do prezo público pola prestación do servizo de axuda a domicilio, correspondente ao mes de maio de 2020.2. Informe-proposta de 16/11/2020. FUNDAMENTOS LEGAIS: 1. O artigo 41 do Texto refundido da Lei reguladora das facendas locais aprobado polo RDL 2/2004, de 5 de marzo, establece que “1. Las entidades locales podrán establecer precios públicos por la prestación de servicios públicos o la realización de actividades de la competencia de la entidad local, siempre que no concurra ninguna de las circunstancias especificadas en el artículo 20.1. B) de esta Ley.” 2. Na Ordenanza fiscal n.º 26, que regula o prezo público pola prestación do servizo de axuda a domicilio, establécense o concepto, os obrigados ao pagamento e a contía do prezo, entre outros. A concelleira delegada da Área de Benestar Social, Igualdade, Educación e Xuventude, María Tania Pardo Cabarcos, é competente para resolver de acordo co decreto da Alcaldía de delegación de compentencias 993/2019, do 24 de xuño, así como polas facultades conferidas pola Lei 7/1985, do 2 de abril, reguladora das bases do réxime local, o Texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril, a Lei 5/1997, do 22 de xullo, de Administración Local de Galicia, o Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, e demais disposicións legais aplicables. Por iso, RESOLVO: PRIMEIRO.–Aprobar o padrón do Prezo público pola prestación do servizo de axuda a domicilio, correspondente ao mes de maio de 2020 e as liquidacións resultantes do mesmo, cos seguintes datos: SEGUNDO.–Expoñer ao público tódolos datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas ao padrón tódolos interesados poderán interpor RECURSO DE REPOSICIÓN ante esta Concellería Delegada, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo n.º 1 de Ferrol, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/98, de 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.–O prazo de cobro en período voluntario abranguerá dende o día 20 de novembro de 2020 ata o día 20 de xaneiro de 2021. O pago farase efectivo mediante domiciliación bancaria, segundo o disposto no artigo 6 da Ordenanza reguladora do prezo público. Transcorrido este prazo iniciarase o período executivo e a débeda resultante esixirase polo procedemento de prema e devengaranse os correspondentes recargos do periodo executivo, os xuros de demora e, no seu caso, as costas que se produzan.” As Pontes de Yohanna Miren Maite Susunaga Ascaiturrieta, 16 de novembro de 2020. A concelleira delegada María Tania Pardo Cabarcos